Kočiš, Eduard, poslanec NR SR (2022-02-23):
Veľmi pekne ďakujem za slovo, pán predsedajúci. Vážení kolegovia, vážená kolegyňa, budem pokračovať ďalej v čítaní z uznesenie Generálnej prokuratúry, pretože toto čítanie je viac ako zaujímavé a všetky tieto naozaj prepísané odposluchy sú veľmi dôkazným materiálom, takže budem v tomto čítaní pokračovať. V tejto súvislosti poukazujem na listinné dôkazy zabezpečené z ÚIS, z útvaru ochrannej služby a prevencie, a to žiadosť o stiahnutie obrazových záznamov z bezpečnostných kamier umiestnených na budove ÚIS zo 16. 7. 2021 za obdobie od 12. 7. 2021 do 15.15 h dňa 15. 7. 2021, podpísaná Petrom Scholtzom a adresovaná PPZ, odboru ochrany objektov, žiadosť o poskytnutie kamerových záznamov zo 17. 7. 2021, podpísaná Štefanom Mašinom a adresovaná ÚIS a úradný záznam z 19. 7. 2021 opätovne spísaný Petrom Scholtzom, v ktorom uviedol, že 15. 7. 2021 na základe žiadosti obdržal od pracovníka OO PPZ záznamy za požadované obdobie, pričom 17. 7. 2021 mu bolo doručené dožiadanie pod ČVS:PPZ-205/NKA-BA1-2021, ktorému bolo vyhovené. Z uvedených listinných dôkazov je zrejmé, že Peter Scholtz si vyžiadal kamerové záznamy ešte predtým, ako bol o ne požiadaný vyšetrovateľom NAKA PPZ, pričom pozoruhodné je tiež to, že podľa úradného záznamu kamerové záznamy dostal deň predtým, ako o ne vôbec požiadal. Vo vzťahu k pohovoru, ktorý Peter Scholtz plánoval s mjr. Mgr. Dianou Santusovou vykonať 19. 7. 2021, menovaný hovorí: „V trestnom konaní posadíš a vypočúvaš. Toto bude, o to je to ťažšie. Aby zas som tiež niečo nepokazil aj vám, ale zas musím to ostať aj ja. Preto chcú, aby som si spravil s ňou. Nech sa vyjadrí. A na základe toho sa postavia otázky (na detektor). Ja beriem detektor, tak jak ho má kto čítať, tak ho číta. Počúvaj, ja detektor neberem vôbec ako smerodatný.“ Pavol Ďurka reaguje: „Keď tým detektorom prejde, čo potom?“ Peter Scholtz odpovedá: „Potom nastupujete vy,“ z čoho jasne vyplýva zámer vyriešiť mjr. Mgr. Dianu Santusovú ako vedúcu vyšetrovacieho tímu Oblúk v rámci trestného konania. Peter Scholtz ďalej hovorí: „ A teraz mi poraď ty ako skúsený vyšetrovateľ.“ Pavol Ďurka reaguje: „Keby je rozhovor aj zápis z pohovoru, tak to má podľa mňa pre ňu väčší psychologický tlak je na ňu vyvinutý.“ V závere rozhovoru Pavol Ďurka hovorí Petrovi Scholtzovi: „Ďakujeme veľmi pekne.“ Peter Scholtz odpovedá: „A neni začo. Veď robíme spolu na tom. Ach. A sledujeme rovnaký cieľ,“ čo preukazuje zainteresovanosť obvineného Petra Scholtza na konaní ostatných obvinených v snahe diskreditovať a kriminalizovať členov vyšetrovacieho tímu Oblúk a zastaviť konanie vedené na ÚIS pod ČVS:UIS-171/OISZ-2021. Aktívnu časť obvineného na nezákonnom konaní obvinených príslušníkov NAKA PPZ dokazuje aj ďalší zvukový záznam zo 16. 7. 2021 od 14:28:41 h do 14:53:40 h a jeho prepis, kde sa Branislav Dunčko pýta: „A on ako riaditeľ (Peter Scholtz) nevie, či jeho ľudia idú v pondelok do práce skorej?“ Ján Čurilla odpovedá: „Hovoril, že určite sa budúci týždeň niečo udeje a dúfam, že to ustojíme.“ A dúfam, že to ustojíme, toto zdôrazňujem. Konštatované preukazovanie a ďalší zvukový záznam zo 16. 7. ´21 od 14:17:55 h do 14:34:06 h a jeho prepis, kde neznámy muž hovorí o komunikácii s Petrom Scholtzom: „ A (nezrozumiteľné slová) ale vieš, čo povedal. Dúfam, že to ustojíme aj ja, aj ty. (Nezrozumiteľné slová) nie, dúfam, že to ustojíme. Tak. Že dúfam, že to aj ustojíme. Ale do... (vulgarizmus) , však ty si nový riaditeľ, hovorím ti... (ďalší vulgarizmus) .“ Rovnako v tejto súvislosti poukazujem na zvukový záznam zo 16. 7. ´21 od 15.19 h do 15.29 h a jeho prepis, kde Pavol Ďurka hovorí: „ Pán riaditeľ ÚIS sa vyjadril, že musíme všetci budúci týždeň prežiť (týždeň od 19. 7, kde obvinený disponoval informáciou o plánovanej akcii ÚIS) a musíme si pomôcť, čiže pomôžeme si navzájom.“ V tejto súvislosti upriamujem pozornosť aj na zvukový záznam z 18. 7. ´21 od 13.20 h do 13.34 h a jeho prepis, kde Pavol Ďurka hovorí: „Ee, spolupracuje s nami riaditeľ inšpekcie nový Peťo Scholtz. On prišiel s tým, že bol svedkom toho, jak jeho pani, teda pani, pani Santusová, ktorá tam pracuje, v pondelok toho dvanásteho nastupovala do áut, do vozidla, ktoré typovo nakupovala Slovenská informačná služba, čierne Kodiaqy ofóliované. Na margo toho on si nechal stiahnuť kamerové záznamy z tohto dňa.“ V tomto smere poukazujem tiež na zvukový záznam z 18. 7. ´21 od 15:09:12 h do 16:14:51 h a jeho prepis, kde obvinený komunikuje s Pavlom Ďurkom o kamerovom zázname spred budovy ÚIS, rozoberajú, ako zistiť k pôvodnej skutočnosti, nakoľko z kamerového záznamu nebolo možné presnejšie stotožniť uvedené vozidlo (ŠPZ), pričom hovorí: „Alebo do trestného konania, chlapi, radšej to nechať?“ Pavol Ďurka odpovedá: „Ja by som možno jeho (má ísť o kpt. Mgr. Michala Vyšvádera) a potom tu sú jeho výpoveď konfrontoval s tým, že (nezrozumiteľné slová) .“ Na to Peter Scholtz reaguje: „ Ale, boha, veď ja nerobím žiadne konanie, veď ty to dobre vieš. Ja vám môžem urobiť všetko a ešte aj horšie, aj ako zle. Ja som z toho ako nervózny, aby som vám niečo (vulgarizmus) . Poviem vám otvorene, ako to je. Aby som, sme dačo nepokazili tým, že ja začnem pýtať. Ja viem, videl som, že nastupuje do tohto auta, koho auto to bolo?“ Branislav Dunčko pokračuje: „A Zurian doňho nastupuje potom prečo?“ Peter Scholtz reaguje: „ To už keď poviem, tak už keď poviem, ale to už keď poviem túto otázku, tak už budú vedieť, že mám kamerové záznamy.“ Pavol Ďurka hovorí: „Avšak ty si hovoril, že vedia aj tak.“ Peter Scholtz : „ Tak môžu si myslieť.“ Pavol Ďurka reaguje: „No ale minimálne toto ide zajtra ministrovi ( a nalýza kamerového záznamu) .“ Minimálne toto ide zajtra ministrovi. Peter Scholtz odpovedá: „Minister o tom vie.“ Podotýkam, minister o tom vie. O vzťahu k súhlasu, ktorý obvinený udelil na základe žiadosti prokurátora ÚŠP, aby vyšetrovanie vo veci ČVS:PPZ-205/NKA-BA1-2021 realizoval vyšetrovateľ NAKA PPZ a nie príslušník ÚIS, upriamujem pozornosť na ďalšiu časť zvukového záznamu z 18. 7. ´21 od 15.09 h do 16.14 h a jeho prepis, kde Peter Scholtz hovorí: „Prosím ťa, ty to opatrenie máš? Čo som.“ Pavol Ďurka odpovedá: „No jasné.“ Peter Scholtz reaguje: „Daj mi ho, prosím, ešte pozrieť. Ja si, počúvaj, ja si vezmem ten výtlačok pre mňa, lebo ja teraz nemám žiaden, ja si ho vezmem po, keď bude po všetkom, ja ho nevezmem, nemôžem, teraz nemám do čoho zaevidovať.“ Pavol Ďurka odpovie: „ Ehm, dobre.“ Peter Scholtz pokračuje: „ Lebo v tú ranu to padne. Ja len chcem vedieť, či dnes a čo dnes. Takéto dlhé opatrenie mi dávate? To, keď príde z okresu alebo kraja, tak to je takto. Žiadne popísané skutky, nič, preto vravím,“ z ktorej vyplýva, že žiadosť prokurátora ÚŠP nebola zaslaná dočasne poverenému riaditeľovi ÚIS štandardným oficiálnym spôsobom. Obvinený ju nemal oficiálne zaevidovanú a jeho vyjadrenia – daj mi ho, prosím, ešte pozrieť; takéto dlhé opatrenie mi dávate – nasvedčujú, že ho číta prvýkrát práve v ten deň. Podstatnou okolnosťou tiež je, že predmetným opatrením disponoval Pavol Ďurka, ktorý nemal vec pridelenú ako vyšetrovateľ NAKA PPZ, bol členom pracovnej skupiny Očistec práve vo vzťahu, ku ktorej vyšetrovací tím Oblúk vyšetroval podozrenie z možných manipulácií trestných konaní. Spoločný koordinovaný postup obvineného s obvinenými príslušníkmi NAKA PPZ dokumentuje aj ďalšia časť zvukového záznamu 18. 7. ´21 od 15.09 h do 16.14 h a pre jeho presný prepis, kde Peter Scholtz vraví: „Veď tým som chcel poďakovať, že ja som... (nezrozumiteľné slová) s vami v jednom vreci.“ Pavol Ďurka hovorí: „ A otázne je teda, že oné, že čo povedať jej v pondelok (na pohovore, na ktorý si mjr. Mgr. Diana Santusová zavolal Peter Scholtz).“ Peter Scholtz reaguje: „ Ja sa začnem pýtať, ste vo vzťahu? Boli ste vo vzťahu? Objektívne vyšetrujete, ehm, posky..., ehm, poskytli ste, aj keď nedopatrením, niekoho informácie zo spisu neoprávnenej osobe alebo organizácii? Potom jej dám spraviť tú snímku dňa? A keď sa nevyjadrí, tak je tam pochybnosť. Takto sa teraz bude čistiť na detektore.“ Pán predsedajúci, skončil som.